Document ID: /roh_data/filtered/fineweb-2-filterrobots_roh.jsonl.gz/56797

Dapli svieuta han tuttas trais interpresas fatg. Quai tranter 0,9% ed 1,7%. Quai na saja betg la massa, dentant l'enviern avant saja stà fitg ferm, manegia la cuminanza d'interess.
Vendì pli paucs bigliets per pendicularas
Ch'els han vendì bler pli paucs bigliets per las pendicularas, sentan ils albierts da giuventetgna. Bleras pendicularas vendian uss online lur bigliets e quai per pretschs massivamain pli bass. Tranter auter èn quai las pendicularas da Lai e quellas da San Murezzan.
Optimissem per la stagiun da stad
Per la proxima stagiun hajan las bleras interpresas da la cuminanza d'interess parahotellaria in bun sentiment. Ins haja il mument dapli reservaziuns che l'onn avant. In bun tant dapli reservaziuns han gì ils campings dal TCS. La svieuta da lezs è creschida per 60%.
RR novitads 12:00